ສັນນິບາດອາຣັບ ພິຈາລະນາ ສະໜັບສະໜຸນ ແຜນການ ສັນຕິພາບຂອງທ່ານອັນນັນ (ເບິ່ງວີດີໂອ)
ພວກຜູ້ນໍາສັນນິບາດອາຣັບ ກໍາລັງ ພິຈາລະນາ ຮ່າງຍັດຕິສະບັບນຶ່ງ ເພື່ອສະໜັບສະໜຸນ ແຜນການ ສັນຕິພາບຂອງທ່ານອັນນັນ ກ່ຽວກັບຊີເຣຍ.
ບັນດາຜູນໍາປະເທດອາຣັບກໍາລັງພິຈາລະນາຮ່າງຍັດຕິສະບັບນຶ່ງ ສະໜັບສະໜຸນແຜນການ ສັນຕິພາບຂອງທ່ານໂກຟີ ອັນນັນ ທູດພິເສດສະຫະປະຊາຊາດກ່ຽວກັບຊີເຣຍ ຂະນະທີ່ ພວກເຂົາເຈົ້າພົບປະກັນໃນກອງປະຊຸມສຸດຍອດຄັ້ງປະວັດສາດທີ່ກຸງແບກແດ໊ດນັ້ນ ມາດຕະການທີ່ຮ່າງຂຶ້ນໂດຍບັນດາລັດຖະມົນຕີຕ່າງປະເທດຂອງສັນນິບາດອາຣັບ ເພື່ອ ໃຫ້ກອງປະຊຸມຮັບຮອງເອົານັ້ນ ຮຽກຮ້ອງໃຫ້ລັດຖະບານປະທານາທິບໍດີ Bashar al- Assad ຢຸດທໍາການໂຈມຕີຢ່າງຮຸນແຮງຕໍ່ພວກຝ່າຍຄ້ານ ແລະອະນຸຍາດໃຫ້ທໍາການປະ ທ້ວງຢ່າງສັນຕິໄດ້ ທ່ານອັນນັນ ກ່າວວ່າ ຊີເຣຍໄດ້ຮັບເອົາແຜນການຂອງທ່ານໃນຕົ້ນສັບປະດານີ້ ແຕ່ ຄວາມຮຸນແຮງຍັງດໍາເນີນໄປຢູ່ ພວກນັກເຄື່ອນໄຫວດ້ານສິດທິມະນຸດຊີເຣຍ ກ່າວວ່າ ຢ່າງໜ້ອຍພົນລະເຮືອນ 3 ຄົນ ເສຍຊີວິດໃນວັນພະຫັດມື້ນີ້ ເວລາພວກກໍາລັງຂອງລັດຖະບານທໍາການໂຈມຕີແຂວງ Idlib ໃນພາກເໜືອຂອງປະເທດ ໃນຂະນະທີ່ພວກກະບົດໄດ້ສັງຫານທະຫານຝ່າຍ ລັດຖະບານ 2 ຄົນໃນແຂວງຮາມາ ໃນພາກກາງຂອງປະເທດ ອົງການຂ່າວ SANA ຂອງທາງການຊີເຣຍກ່າວເຊ່ນກັນວ່າ ພວກມືປືນ 4 ຄົນຊຶ່ງເປັນ ສ່ວນນຶ່ງ ຂອງກຸ່ມກໍ່ການຮ້າຍປະກອບອາວຸດ ໄດ້ລອບສັງຫານນາຍພັນເອກທະຫານ 2 ຄົນໃນເມືອງ Aleppo ທີ່ກຸງວໍຊິງຕັນໃນວັນພຸດວານນີ້ ທ່ານນາງ Victoria Nuland ໂຄສົກ ປະຈໍາກະຊວງ ການຕ່າງປະເທດສະຫະລັດ ກ່າວວ່າ ເປັນທີ່ຈະແຈ້ງທີ່ວ່າ ລັດຖະບານຊີເຣຍ ບໍ່ໄດ້ປະ ຕິບັດຕາມແຜນການສັນຕິພາບ ແລະກ່າວຍໍ້າຕື່ມວ່າ ທ່ານອັສສັສ ຈະຖືກຕັດສິນໂດຍ ພຶດຕິກໍາຂອງທ່ານ ທ່ານ Hoshyar Zebari ລັດຖະມົນຕີຕ່າງປະເທດອີຣັກ ກ່າວວ່າ ການຈັດຕັ້ງປະຕິບັດ ແຜນການຂອງທ່ານອັນນັນແມ່ນສໍາຄັນກວ່າການຮັບເອົາແຜນການນັ້ນ ແລະເປັນໂອ ກາດສຸດທ້າຍສໍາລັບຊີເຣຍເພື່ອແກ້ໄຂວິກິດການຂອງຕົນທາງສັນຕິນັ້ນ ເຈົ້າໜ້າທີ່ຊີເຣຍທ່ານນຶ່ງ ກ່າວວ່າ ລັດຖະບານຂອງທ່ານຈະປະຕິເສດຕໍ່ຮ່າງຍັດຕິໃດໆກໍ ຕາມທີ່ຮັບຮອງເອົາໂດຍສັນນິບາດອາຣັບກ່ຽວກັບຊີເຣຍນັ້ນ ສັນນິບາດດັ່ງກ່າວໄດ້ງົດ ການເປັນສະມາຊິກຂອງຊີເຣຍໃນປີແລ້ວນີ້ ເພື່ອລົງໂທດກຸງດາມັສກັສທີ່ທໍາການສືບຕໍ່ ປາບປາມພວກຝ່າຍ ຄ້ານຢ່າງນອງເລືອດນັ້ນ